**Notă informativă**

**la proiectul hotărîrii Guvernului „Cu privire la unele aspecte de organizarea a domeniilor cercetării și inovării”**

**Condițiile ce au impus elaborarea proiectului și finalitățile urmărite**

În data de 21 septembrie curent Parlamentul Republicii Moldova a probat Legea 190/2017 pentru modificarea și completarea unor acte legislative prin care a fost modificat Codul cu privire la știință și inovare a Republicii Moldova 259/2004. În conformitate cu textul legii menționate în Republica Moldova urmează a fi modificat cadrul instituțional aferent domeniului de cercetare și inovare.

Întru realizarea prevederilor Legii menționate a fost inițiată elaborarea prezentului proiect de act normativ.

**Principalele prevederi ale proiectului și evidențierea elementelor noi**

Menționăm că, prezentul proiect reglementează modul de ajustare și dezvoltare a cadrului de reglementare a domeniilor cercetării și inovării urmare aprobării Legii 190/2017 pentru modificarea și completarea unor acte legislative. Astfel, proiectul pune în sarcina autorităților administrației publice centrale de stat realizarea de activități necesare în vederea punerii în aplicare a Legii menționate.

Concomitent, proiectul propune spre aprobare criteriile de evaluare a performanței în domeniile cercetării și inovării realizate din contul mijloacelor publice. Evaluarea dată urmează a fi realizată regulat, odată cu finalizarea implementării Programului Național în domeniul cercetării și inovării, iar rezultatele evaluării vor servi la determinarea configurației infrastructurii publice de cercetare și inovare, precum și a volumului mijloacelor bugetare alocate pentru finanțarea acesteia. De asemenea, proiectul propune spre aprobare criteriile de ținere a bazei de date a cercetătorilor științifici și a bazei de date a evaluatorilor. Baza de date a cercetărilor științifici, în acest mod, va constitui elementul cheie care va oferi instrumente necesare în vederea gestionării accesului la fondurile publice alocate pentru finanțarea domeniului de cercetare și inovare, precum și va servi în calitate de registru a persoanelor abilitate cu dreptul selectării prin concurs în componența secțiilor de științe ale Academiei de Științe a Moldovei a câte 15 cercetători științifici, din domeniile corespunzătoare ale secțiilor de științe.

**Descrierea gradului de compatibilitate a prevederilor proiectului cu legislația Uniunii Europene**

Prezentul proiect de act normativ nu contravine legislației Uniunii Europene.

**Fundamentarea economico-financiară**

Aprobarea prezentului proiect nu presupune alocarea de mijloace financiare.

**Avizarea şi consultarea publică a proiectului**

În baza celor expuse și în conformitate cu prevederile Legii nr. 317/2003 privind actele normative ale Guvernului şi ale altor autorităţi ale administraţiei publice centrale şi locale, proiectul de hotărâre a Guvernului „Cu privire la unele aspecte de organizarea a domeniilor cercetării și inovării” urmează a fi supus procedurile avizării și consultării publice.

**Iurie CIOCAN,**

**Director**

**Centrul de implementare a Reformelor**